Europeanul de gimnastică din Cluj. Patru gimnaste din România sunt în finale. Competiția e sold-out Sport by Catalin Suciu 697

România a trimis în concursul european programat la Cluj patru gimnaste. Cătălina Ponor, Larisa Iordache, Olivia Cîmpian și favorita locală, Ioana Crișan (din Cluj) s-au calificat în finale.

Marian Drăgulescu va evolua sâmbătă, în finala de la sol, iar duminică, în finala de la sărituri.

Ponor e în finală la bârnă, Iordache la fel. Finala feminină la individual compus va debuta vineri, la ora 17:30, după cea a băieţilor, în timp ce Larisa Iordache şi Cătălina Ponor vor lupta pentru medalii duminică, începând cu ora 13:30.

Ioana Crişan şi Olivia Cîmpean au deschis ziua de joi pentru delegaţia României: au evoluat la toate cele patru aparate în subdiviziunea a doua, au încheiat cu totaluri de 50,199 şi respectiv 50,481 şi s-au calificat de pe locurile 29 şi 26 în finala de individual compus, programată vineri. Olivia Cîmpean a primit 12,966 – la sol, 14,233 – la sărituri; 11,466 – la paralele şi 11,816 – la bârnă. Ioana Crişan a luat 12,566 – la sol, 13,600 – la sărituri, 13,033 – la paralele şi 11,000 – la bârnă.

Organizatorii au vândut toate biletele scoase spre comercializare, iar finalele se vor disputa cu casa închisă.

Nici un comentariu

Scrie un comentariu